EkBass/fiwiki-20250220-pages-articles huggingface dataset:
(E)-stilbeeni

(E)-stilbeeni eli trans-stilbeeni (C14H12) on aromaattinen hiilivety. (E)-stilbeeniä käytetään muun muassa keltaisten ja punaisten väriaineiden valmistuksessa. . Lisäksi yhdistettä käytetään värillisissä lasereissa. == Isomeria == (E)-stilbeenillä on stereoisomeeri (Z)-stilbeeni eli cis- stilbeeni. Näistä kahdesta (E)-stilbeeni on pysyvämpi, koska (Z)-stilbeenin pysyvyyttä heikentää steerinen este, jonka vuoksi yhdisteen rakenteen kaksi bentseenirengasta eivät ole täysin tasomaisia, eikä rakenne siksi ole yhtä pysyvä kuin se on (E)-stilbeenissä. . (E)-stilbeeni muuttuu fotonin vaikutuksestaan isomeerkseen (Z)-stilbeeniksi. (Z)-stilbeeni muuntuu valon vaikutuksesta edelleen dihydrofenantreeniksi, joka voidaan hapettaa fenantreeniksi. Erilaisista disubstitiuoituja (E)-stilbeenejä voidaankin käyttää erilaisten fenantreenijohdoksien synteesissä. == Synteesi == (E)-stilbeeniä voidaan valmistaa synteettisesti Wittigin reaktiolla. Synteesin ensimmäisessä vaiheessa bentsyylitrifenyylifosfoniumbromidisuolasta tehdään ylidi trifenyylifosfiinioksidin avulla. Stilbeeniä muodostuu, kun ylidisuola reagoi bentsaldehydin kanssa. === Stilbeenejä luonnosta === Suomalaisen metsäkuusen kuoren painosta stilbeenejä on jopa 1-10%. Puut, kuten kuusi, käyttävät näitä antioksidantteja tuholaishyönteisiä ja lahottajasieniä vastaan puolustautumiseen. Stilbeenit ovatkin tehokkaita suoja-aineita, ja ne hidastavat kuorikarikkeen lahoa ja kompostoitumista. Suomen ilmasto- olosuhteet, pitkä kesä ja talvi vielä rikastavat stilbeenejä puiden kuoreen Keski-Eurooppaa huomattavasti korkeampiin pitoisuuksiin. Yliopisto, Puusta pitkälle, sivut 34-35 == Lähteet == * *(E)-stilbeenin käyttöturvallisuustiedote, Sigma Aldrich, viitattu 28.1.2015. === Viitteet === == Aiheesta muualla == *Helsingin yliopisto: Kuusen kuo­res­sa pii­lee ar­vo­kas yl­lä­tys *ChemBlink: (E)-1,2-Diphenylethene Luokka:Aromaattiset hiilivedyt
Goodies

Goodies on R&B-artisti; Ciaran ensimmäinen studioalbumi. Albumi julkaistiin Yhdysvalloissa 28. syyskuuta 2004. == Listasijoitus == Goodiesin ilmestyttyä se sijoittui Billboard 200 -listan kolmannelle sijalle ja R&B;/Hip-Hop Albums -listan ykköspaikalle. Albumia myytiin ensimmäisen viikon aikana 125 000 kappaletta. 25. lokakuuta 2006 albumin myynti ylitti platinarajan. Albumi menestyi hyvin Yhdysvaltojen lisäksi myös Taiwanissa, Uudessa-Seelannissa ja Irlannissa. == Kappaleet == # Kappale Vierailija(t) Sanoittaja(t) Tuottaja(t) Aika 1\. Goodies Petey Pablo Jonathan Smith, Sean Garrett, Ciara Harris, Craig Love, LaMarquis Jefferson Lil Jon 3:43 2\. 1, 2 Step Missy Elliott Ciara Harris, Phalon Alexander, Missy Elliott Jazze Pha 3:23 3\. Thug Style Ciara Harris, Phalon Alexander, Johnta Austin Jazze Pha 4:25 4\. Hotline Ciara Harris, Shondrae Crawford Shondrae ”Bangladesh” Crawford 3:23 5\. Oh Ludacris Ciara Harris, Andre Harris, Vidal Davis, Christopher Bridges Dre & Vidal 4:16 6\. Pick Up the Phone Ciara Harris, Phalon Alexander, Johnta Austin Jazze Pha 3:48 7\. Lookin’ at You Ciara Harris, Phalon Alexander, Johnta Austin Jazze Pha 3:35 8\. Ooh Baby Keri Hilson, Sean Garrett, Harold Lang Flas Technology 3:37 9\. Next to You R. Kelly R. Kelly R. Kelly 3:13 10\. And I Ciara Harris, Adonis Shropshire Adonis Shropshire 3:53 11\. Other Chicks Ciara Harris, Lakiesha Miles, Demetrius Spencer French 4:21 12\. The Title Ciara Harris, Jasper Cameron, Skip Scarborough Jasper Cameron 13\. Goodies T.I. & Jazze Pha Jonathan Smith, Sean Garrett, Ciara Harris, Craig Love, LaMarquis Jefferson Lil Jon 14\. Crazy (Euroopan ja Japanin bonusraita) Ciara Harris, Demetrius Spencer, Johnta Austin, Kevin Hicks 3:51 ;Goodies & More # Kappale Vierailija(t) Sanoittaja(t) Tuottaja(t) Aika 14\. Crazy Ciara Harris, Demetrius Spencer, Johnta Austin, Kevin Hicks 3:51 15\. Oh (DJ Volume ”South Beach” Remix) Ludacris 4:20 16\. 1, 2 Step (Don Candiani Reggaeton Mix) Missy Elliot 3:54 17\. Goodies (Richard X Remix) M.I.A. 5:03 == Singlet == * ”Goodies” (27. heinäkuuta 2004) * ”1, 2 Step” (23. marraskuuta 2004) * ”Oh” (2. maaliskuuta 2005) * ”And I” (huhtikuu 2005) Luokka:Ciaran albumit Luokka:Vuoden 2004 esikoisalbumit
Giovanni de Riu

Giovanni de Riu (10. maaliskuuta 1925 Macomer – 11. joulukuuta 2008) oli italialainen F1-kuljettaja. Hän osallistui yhteen F1-osakilpailuun kaudella 1954, Italian GP:hen, mutta karsiutui eikä päässyt starttaamaan kilpailuun. Hän ajoi yksityisellä Maseratilla. == Lähteet == Luokka:Formula 1 -kuljettajat, jotka eivät koskaan osallistuneet lähtöön Luokka:Italialaiset Formula 1 -kuljettajat Luokka:Vuonna 1925 syntyneet Luokka:Vuonna 2008 kuolleet
Max de Terra

Max de Terra (6. lokakuuta 1918 Zürich Zürich, Sveitsi – 29. joulukuuta 1982 Zürich, Zürich, Sveitsi) oli sveitsiläinen F1-kuljettaja. Hän osallistui kahteen F1-osakilpailuun kausina 1952–1953. Pisteitä Terra ei saavuttanut. Hänen paras sijoituksensa oli kahdeksas Sveitsin GP:ssä 1953. Toisen kilpailun Terra keskeytti. Hän oli Ecurie Espadonin jäsen. == F1-tulokset== Vuosi Talli Auto Moottori 1 2 3 4 5 6 7 8 9 Sijoitus Pisteet Alfred Dattner Simca-Gordini 11 Gordini 1500 1.5 L4 SUI 500 BEL FRA GBR GER NED ITA - 0 Ecurie Espadon Ferrari 212 Ferrari 166 2.0 V12 ARG 500 NED BEL FRA GBR GER SUI ITA - 0 == Lähteet == == Aiheesta muualla == * Max de Terra (StatsF1) Luokka:Sveitsiläiset Formula 1 -kuljettajat Luokka:Vuonna 1918 syntyneet Luokka:Vuonna 1982 kuolleet
Mehdi Karroubi

Mehdi Karroubi (; s. 26. syyskuuta 1937Mehdi Karroubi: Underdog but not to be underestimated) on iranilainen reformistinen poliitikko ja uskonoppinut. Hän toimi maansa parlamentin Majlisin puhemiehenä vuosina 1989–1992 ja 2000–2004. Hän oli ehdolla vuosien 2005 ja 2009 presidentinvaaleissa. Karroubi vastustaa Iranissa yleisiä lasten teloituksia.Debate Over Child Executions Roils Iran's Presidential Vote == Lähteet == Karroubi, Mehdi Karroubi, Mehdi Karroubi, Mehdi
Dario Minieri

Dario Minieri (s. 1985) on italialainen pokeriammattilainen. Hän on voittanut urallaan yhden World Series of Poker -turnauksen ja edustaa PokerStars- nettipokerihuonetta. Kuten useat muutkin nykyisistä pokeriammattilaisista (muun muassa David Williams ja Noah Boeken) Minieri aloitti korttipeliuransa menestyneenä Magic: The Gathering -pelaajana. Pelaaminen vei niin paljon aikaa, että Minieri keskeytti psykologian opintonsa yliopistossa. Hän alkoi myös pelata pokeria internetissä. Minieri oli vuoden 2005 Italian pokerimestaruuskilpailuissa neljäs 500 euron pot limit holdem ja 1000 euron no limit holdem -turnauksissa. Hän alkoi menestyä erityisesti internetissä ja saavutti vuonna 2006 ensimmäisenä pelaajana PokerStarsilla niin paljon pelaajapisteitä, että niillä oli mahdollistaa ostaa Porsche. Vuonna 2006 hän teki myös läpimurtonsa liveturnauksissa oltuaan rahoilla WSOP:n pääturnauksessa ja sijoituttuaan kolmanneksi Badenin EPT-osakilpailussa. Vuoden 2007 WSOP:ssa Minieri saavutti kaksi rahasijaa. WSOP:n pääturnauksessa hän oli johdossa kolmannen päivän jälkeen, mutta putosi lopulta sijalla 96. Seuraavana vuonna Minieri oli kahdesti EPT:ssä kolmas: San Remossa hän ansaitsi sijoituksestaan 287 600 euroa ja Varsovassa 123 162 euroa. Minieri voitti ensimmäisen WSOP-rannekkeensa 2 500 dollarin no limit holdem -turnauksesta vuoden 2008 WSOP:ssa. Voitto 1 012 pelaajan joukossa toi 528 418 dollarin ykköspalkinnon. Kesäkuussa 2009 Minierin pokeriuran turnausvoitot ylittivät 1,5 miljoonaa dollaria. Hän oli mukana High Stakes Poker -pokeriohjelman viidennellä tuotantokaudella. == Lähteet == == Aiheesta muualla == * Viralliset kotisivut * Esittelysivu PokerStars.com:lla * Luokka:Magic: The Gathering -pelaajat Luokka:Italialaiset pokerinpelaajat Luokka:Vuonna 1985 syntyneet Luokka:Elävät henkilöt
Theofano (täsmennyssivu)

Theofano tai Teofano () voi tarkoittaa: * Theofano, Bysantin keisarin Staurakioksen vaimo (hallitsi vuonna 811). * Theofano, Bysantin keisarin Leo VI Viisaan ensimmäinen vaimo (hallitsi 886 - 912). * Theofano Anastaso, Bysantin keisarin Romanos II:n (hallitsi 959 - 963) ja Nikeforos II:n (hallisti 963 - 969) vaimo. * Theofano (n.955-991) oli saksien keisarinna ja Otto II:n puoliso, Bysantin keisarin Johannes I Tsimiskeen tytär.
Origin Systems

Origin Systems oli yhdysvaltalainen tietokonepelejä kehittänyt pelitalo, joka oli toiminnassa vuosina 1983–2004. Se on kehittänyt muun muassa menestyksekkäät Ultima-, Wing Commander- ja Crusader-pelisarjat. == Historia == Origin Systemsin perustivat 1983 veljekset Robert ja Richard Garriott sekä heidän isänsä Owen Garriott ja Chuck Bueche. Richard oli jo aiemmin julkaissut kolme kohtalaisen menestynyttä peliä – Akalabethin, Ultima I:n ja Ultima II:n. Yhtiön ensimmäinen oma julkaisu oli Ultima III. Origin ryhtyi pian perustamisensa jälkeen julkaisemaan pelinsä Electronic Artsin kautta. Vuonna 1992 Electronic Arts osti pelitalon. Originin menestynein julkaisu on 1997 ilmestynyt Ultima Online, joka oli yksi ensimmäisistä MMORPG-peleistä ja on edelleen toiminnassa. Origin toimi Electronic Artsin alaisuudessa vuoteen 2004 asti, jolloin pelitalo lakkautettiin. Richard Garriott lähti Originilta 2000 ja perusti Destination Gamesin. == Julkaisut == * Ultima-sarja (1983–1999) * Autoduel (1985) * Moebius: The Orb of Celestial Harmony (1985) * Ogre (1986) * 2400 A.D. (1987) * Times of Lore (1988) * Knights of Legend (1989) * Omega (1989) * Space Rogue (1989) * Tangled Tales (1989) * Windwalker (1989) * Bad Blood (1990) * Wing Commander -sarja (1990–1998) * Privateer (1993) * Shadowcaster (1993) * Strike Commander (1993) * Pacific Strike (1994) * System Shock (1994) * Wings of Glory (1994) * Bioforge (1995) * CyberMage: Darklight Awakening (1995) * Crusader-sarja (1995–1996) * Privateer 2: The Darkening (1996) * Jane's Combat Simulations: AH-64D Longbow (1996–1997) * Ultima Online (1997) == Lähteet == Luokka:Entiset yhdysvaltalaiset videopeliyritykset Luokka:Electronic Arts
Forza Motorsport 3

Forza Motorsport 3 on Turn 10 Studiosin kehittämä ajopeli, jonka Microsoft Game Studios julkaisi Xbox 360 -konsolille lokakuussa 2009. Peli on seuraaja Forza Motorsport 2:lle. Forza Motorsport 3:ssa on yli 470 tarkoin mallinnettua autoa yli 50 valmistajalta. Kaikki autot on mallinnettu sisältä ja ulkoa vastamaan täysin esikuviaan. Pelissä on myös yli 100 erilaista rataa. Ajostaan voi tehdä videon ja lähettää sen forzamotorsport.net -sivustolle muiden nähtäville. Pelissä on edeltäjäänsä enemmän tuunaus- ja viritysmahdollisuuksia. Ajaessa on myös mahdollisuus vaihtaa sisäkuvakulmaan ajaessa. Pelin seuraaja Forza Motorsport 4 julkaistiin Xbox 360 -konsolille 14. lokakuuta 2011. Luokka:Xbox-pelit Luokka:Vuoden 2009 videopelit Luokka:Forza Motorsport
AT&T Stadium

AT&T; Stadium (vuosina 2009–2013 Cowboys Stadium) on kupolimallinen, siirrettävällä katolla varustettu urheilustadion Arlingtonissa Texasin osavaltiossa. Rakennus valmistui 29. toukokuuta 2009 ja korvasi vuonna 1971 rakennetun Texas Stadiumin amerikkalaisen jalkapallojoukkueen Dallas Cowboysin kotiareenana."AT&T; Stadium, Dallas Cowboys football stadium"Viitattu 4.7.2024 Stadionin katon keskeltä riippuu 49 m x 22 m kokoinen videonäyttö joka kykenee näyttämään teräväpiirtokuvaa. Tämä teki siitä valmistuessaan maailman suurimman teräväpiirtonäytön. Stadionilla järjestettiin amerikkalaisen jalkapalloliigan NFL:n kauden 2010-2011 loppuottelu Super Bowl XLV. ==Lähteet== ==Aiheesta muualla== * http://stadium.dallascowboys.com/ Luokka:Yhdysvaltain amerikkalaisen jalkapallon stadionit Luokka:Yhdysvaltain jalkapallostadionit Luokka:Texasin rakennukset ja rakennelmat Luokka:Texasin urheilu
Stari Grad

Stari Grad voi viitata seuraaviin paikkoihin: *Stari Grad, kunta Bosnia ja Hertsegovinassa *Stari Grad, kaupunki Kroatiassa *Stari Grad, kylä Makedoniassa *Stari Grad, kunta Belgradissa, Serbiassa *Stari Grad, kunta Kragujevacissa, Serbiassa *Stari Grad, serbialaisen Novi Sadin kaupungin osa *Stari Grad, linnoituksen rauniot Serbiassa
Džurtšenin kieli

Džurtšenin kieli (muita nimityksiä dzürtšenin ja džurtšin kieliYleinen suomalainen asiasanasto (katsottu Lindasta)) on nykyisen Koillis-Kiinan ja Venäjän Primorjen alueella asuneiden džurtšenien puhuma tunguusilainen kieli, josta on säilynyt kirjallisia muistomerkkejä. Varhaisimmat maininnat džurtšeneista ovat 500–600-lukujen vaihteesta. 1100-luvun alussa kehitettiin kitaanin ja kiinan malleihin perustunut oma kirjoitusjärjestelmä. Džurtšenia käytettiin Mantšuriaa ja Pohjois-Kiinaa vuosina 1115–1234 hallinneen Jin- dynastian virallisena kielenä. Sillä luotiin laaja tieteellinen ja kaunokirjallisuus, joka ei ole säilynyt. 1200-luvun alussa puhujia on arveltu olleen noin viisi miljoonaa. Tiedot kielen rakenteesta perustuvat 1300-luvun lopulla laadittuun käsikirjoitukseen, joka sisältää noin 900 džurtšenilaisella kirjoituksella kirjoitettua sanaa kiinalaisine vastineineen ja ääntämisohjeineen, sekä 20 lyhyeen anomuskirjeeseen. Osaa kielenmuistomerkeistä ei ole pystytty lukemaan. Noin 700 merkistä 25 on ideografisia ja loput etupäässä tavumerkkejä. Džurtšenia on pidetty mantšun kielen edeltäjänä, mutta toisaalta on arveltu, että teksteissä esiintyvät piirteet johtuvat myöhäisemmästä mantšuvaikutuksesta. ==Lähteet== ==Aiheesta muualla== * Omniglot: Jurchen script Luokka:Aasian kuolleet kielet Luokka:Tunguusikielet
Längdenin majakka

Längdenin majakka sijaitsee Längdenin kallioluodolla Suomenlahdella Tammisaaren ulkosaaristossa Lappohjaan ja Koverhariin johtavan väylän varrella, 15 kilometriä Hangosta kaakkoonFacta 2001 WSOY 1984 10. osa, palsta 511 (viite koskee etäisyyttä Hangosta). Majakka on rakennettu 1965 ja automatisoitu 1966. Majakan valon korkeus on 17 metriä. == Lähteet == * Veneily.fi: Längden ===Viitteet=== Luokka:Suomen majakat Luokka:Tammisaaren rakennukset ja rakennelmat Luokka:Raaseporin liikenne
Porkkalan majakka

Porkkalan majakka eli Kallbådan majakka on entinen merimajakka, joka sijaitsee Suomenlahdella Kallbådanin matalalla kallioluodolla noin yhdeksän kilometriä Porkkalanniemen kärjestä etelään. Majakka valmistui vuonna 1920 ja sen valon korkeus oli 21,4 metriä. Se on Suomen viimeinen miehitetyksi tehty merimajakka. Majakkarakennus on noin 19,5 metriä korkea ja se käsittää majakkatornin sekä siihen kiinteästi liittyvän asuinsiiven. Samankaltaista perusratkaisua on käytetty muun muassa Bengtskärin majakassa ja Ahvenanmaan Märketin majakassa. Itse majakkatorni on Kallbådanissa vain hieman muuta rakennusta korkeampi, ja se on sijoitettu rakennuksen eteläkulmaan. Koko rakennus on perustettu massiiviselle betonisokkelille, jonka sisällä on varastotiloja. Sokkelin päälle rakennetun yläosan sisärunko on muurattu tiilestä ja ulkorunko on valettu rautabetonista. Majakan yhteydessä oli asuintilat majakkamestarille ja majakanvartijalle, konehuone, sauna, keittiö ja makean veden säiliö. Majakkaan kuului alun perin myös sumumerkinantoasema. == Historia == Kallbådanin majakka rakennettiin korvaamaan Rönnskärin majakka joka sijaitsi liikaa sisäsaaristossa. Muutama vuosi Kallbådan majakan valmistumisen jälkeen Rönnskärin majakan valo sammutettiinkin tarpeettomana vuonna 1928. Kallbådanilla oli 1920–1939 majakkamestari ja kaksi majakanvartijaa. Enimmillään Kallbådanilla oli kaksikymmentä ihmistä, myös majakkamestarin ja majakanvartijoiden perheenjäseniä. Talvisodan aikana majakan yli lensi kaksi Helsinkiin matkalla olevaa neuvostoliittolaista pommituslentokonetta ja Kallbådan evakuoitiin.hs.fi Lokakuussa 1932 Kallbådan majakalla paljastettiin miinanpurkutöissä vuosina 1920 ja 1924 menehtyneiden neljän miinaraivaajan muistotaulu.Juhla merellä, Kansan kuvalehti, 21.10.1932, nro 43, s. 21, Kansalliskirjaston digitaaliset aineistot Majakka kuului vuosina 1944–1955 Porkkalan vuokra-alueeseen ja se oli alueen palauttamisen jälkeen niin huonossa kunnossa ettei sinne enää asetettu miehitystä vaan majakanvartijat toimivat Rönnskäriltä käsin. Myöhemmin majakka oli automatisoitu ja sen kauko-ohjaus tapahtui Harmajan majakalta käsin. Majakka sammutettiin vuonna 2015 ja sen viereen perustettiin uusi sektoriloisto. Majakan yhteydessä on laskeutumisalusta helikopterille. == Nykytila == Kallbådanin luoto kuuluu hylkeidensuojelualueeseen, ja sille rantautuminen ilman lupaa on kielletty. Vuorikiipeilijä Veikka Gustafsson ylläpitää matkailuyritystä Kallbådanilla. Majakalle on tehty valtion rahoittama, 2,5 vuotta kestänyt ja 800 000 euroa maksanut peruskorjaus, joka valmistui vuonna 2024. Peruskorjauksessa uusittiin mm. majakan ja majakkatornin betoniset julkisivupinnat, sokkeli, ikkunat, valokojun rakenteet sekä parvekelaatat. == Lähteet == *Kallbådan ja Rönnskärin majakat. Museovirasto *Kulttuuriympäristön rekisteriportaali: Kohde id:202340 Kallbådan. Museovirasto * Veneily.fi: Porkkala ===Viitteet=== == Aiheesta muualla == * Vastavalo.fi: Kuva Porkkalan majakasta * Yle Arkivet: Porkala Kallbådan * * Luokka:Suomen majakat Luokka:Kirkkonummen rakennukset ja rakennelmat Luokka:Valtakunnallisesti_merkittävät_rakennetut_kulttuuriympäristöt_Suomessa
Džurtšenit

Džurtšenit ovat nykyisen Koillis-Kiinan ja Venäjän Primorjen alueella asunut, tunguusilaista džurtšenin kieltä puhunut muinainen kansa. Džurtšenit olivat 900-luvulle saakka riippumattomia, mutta joutuivat sitten kitaanien alaisiksi. Vuonna 1114 he nousivat kapinaan Agudan johdolla ja perustivat Pohjois-Kiinaa vuosina 1115–1234 hallineen Jin-dynastian valtakunnan, jonka mongolivalloittajat sittemmin hävittivät. Myöhemmin džurtšenit jakautuivat eri heimoiksi, jotka Nurhaci vuosina 1583–1625 yhdisti mantšujen valtakunnaksi. ==Lähteet== Luokka:Kiinan historia
Flötjan

Flötjanin majakka sijaitsee Flötjanin pienellä kallioluodolla Ahvenanmerellä lähellä Lågskärin majakkaa Maarianhaminaan johtavalla väylällä. Betoninen majakkatorni rakennettiin vuonna 1953, ja sen valo on 26,0 metrin korkeudessa. == Historia == Luodolla oli vuodesta 1901 ensimmäinen pysyvämpi merimerkki. Vuonna 1907 kummelia täydennettiin rakentamalla sen päälle matala loistokoju ja sähkökäyttöinen vilkkulyhty. Heikkotehoinen laitteisto korvattiin jo vuonna 1908 aurinkoventtiilillä varustetulla asetyleenilaitteistolla. Tämä loisto vaurioitui pahoin ensimmäisen maailmansodan aikana miinaräjähdyksissä ja luodon yli vyöryneiden jäiden puserruksessa. Loistoa korotettiin vuonna 1918, mutta se oli edelleen altis jäävaurioille ja niinpä loisto korvattiin majakalla. == Lähteet == * Veneily.fi: Flötjan ===Viitteet=== Luokka:Suomen majakat Luokka:Lemland Luokka:Ahvenanmaan rakennukset ja rakennelmat
Andrei Aleksandrovitš Romanov

Ruhtinas Andrei Aleksandrovitš Romanov (; 24. tammikuuta Pietari (J: 12. tammikuuta) 1897 – 8. toukokuuta 1981 Faversham, Iso-Britannia) oli venäläissyntyinen aatelismies, suuriruhtinas Aleksandr Mihailovitš Romanovin ja suuriruhtinatar Ksenia Aleksandrovna Romanovan poika. Hänen isovanhempiaan olivat keisari Aleksanteri III ja keisarinna Maria Fjodorovna. Andrein setä oli Venäjän viimeinen keisari Nikolai II. Vallankumouksen jälkeen Andrei asui Englannissa. ==Elämäkerta== Andrei Aleksandrovitš syntyi Talvipalatsissa vuonna 1897 vanhempiensa toisena lapsena ja ensimmäisenä poikana. Perhe vietti paljon aikaa Etelä-Ranskassa vuoden 1906 jälkeen, kun isä Aleksandr oli riidoissa Nikolai II:n kanssa tämän poliittisten päätösten takia. Andrei liittyi Venäjän keisarilliseen laivastoon isänsä Aleksandr Mihailovitšin alaisuudessa. Myöhemmin hänestä tuli Chevalier-kaartin luutnantti. Venäjän vallankumouksen aikana vuonna 1917 Andrein perhe vangittiin Krimillä. He pakenivat vuonna 1918 Britannian kuninkaan Yrjö V:n, joka oli Maria Fjodorovnan sisaren puoliso, lähettämällä brittiläisellä sotalaivalla HMS Marlborough’lla Mustanmeren poikki Maltalle ja sieltä edelleen Pariisin kautta Englantiin. Vuonna 1949 Andrei Aleksandrovitš muutti Kentin Favershamiin vanhaan kartanoon, jonka omisti hänen toisen vaimonsa perhe. Andrei sai myöhemmin Johanniittain ritarikunnan kunniamerkin. ==Avioliitot== Andrei Aleksandrovitš nai italialaissyntyisen donna Elisabetha Ruffon (1886–1940) vuonna 1918 Jaltassa. He saivat kolme lasta: Ksenia (1919–2000), Michael (1920–2008) ja Andrew (1923–2021). Elisabethin kuoltua toisessa maailmansodassa Andrei avioitui vuonna 1942 englantilaisen Nadine McDougallsin (1908–2000) kanssa. He saivat yhden tyttären, Olgan (s. 1950). Luokka:Romanov- suku Luokka:Vuonna 1897 syntyneet Luokka:Vuonna 1981 kuolleet
Rostislav Aleksandrovitš Romanov

Ruhtinas Rostislav Aleksandrovitš Romanov (2. marraskuuta 1902 – 31. heinäkuuta, 1978) oli venäläissyntyinen aatelinen ja suurruhtinatar Ksenia Aleksandrovna Romanovan ja suurruhtinas Aleksander Mihailovitš Romanovin poika. Rostislavin isovanhemmat olivat Venäjän keisari Aleksanteri III ja keisarinna Maria Fjodorovna. Hänen setänsä oli Venäjän viimeinen keisari Nikolai II. Perhe vietti paljon aikaa Etelä-Ranskassa vuoden 1906, koska Rostislavin isä Aleksander Mihailovitš oli riidoissa Nikolai II:n kanssa tämän poliittisten päätösten takia. Venäjän vallankumouksen aikana vuonna 1917 Rostislav vangittiin vanhempiensa ja isoäitinsä ja eräiden muiden Romanov- suvun jäsenten kanssa Krimillä. He pakenivat 11.4.1918 Venäjältä Ison- Britannian kuningas Yrjö V:n lähettämällä brittiläisen sotalaivalla HMS Marlboroughilla Mustanmeren kautta Maltalle ja sieltä edelleen Englantiin ennen kuin asettuivat asumaan Cannesiin. Rostislav avioitui kolmesti: * Prinsessa Aleksandra Pavlovna Galitzine (1905–2006), avioliitto 1928–1944 (ero). Yksi lapsi: ** Ruhtinas Rostislav Rostislavovitš Romanov (1938–1999) * Alice Eilken (1923–), avioliitto 1945–1951 (ero). Yksi lapsi ** Ruhtinas Nikolai Rostislavovitš Romanov (1945–2000) * Hedwig Maria Gertrud Eva von Chappuise (1905–1997), avioliitto 1954–. Lapseton. Luokka:Romanov-suku Luokka:Vuonna 1902 syntyneet Luokka:Vuonna 1978 kuolleet
Fjodor Romanov

thumb|Fjodor Romanov 1919. Fjodor Aleksandrovitš Romanov (23. joulukuuta 1898 Pietari, Venäjä – 30. marraskuuta 1968 Cannes, Ranska), ruhtinas, oli venäläissyntyinen aatelinen ja suuriruhtinatar Ksenia Aleksandrovna Romanovan ja suuriruhtinas Aleksandr Mihailovitš Romanovin poika. Fjodorilla oli vanhempi sisko ja veli. Fjodorin äidinisä oli keisari Aleksanteri III, ja isän puolelta hän oli keisari Nikolai I:n pojan Mihailin pojanpoika. Etäinen sukulaisuus hallitsijaan antoi hänelle ruhtinaan arvonimen. Fjodor sisaruksineen vietti vuoden 1906 jälkeen vanhempiensa kanssa paljon aikaa Etelä-Ranskassa, koska hänen isänsä Aleksandr oli riitaantunut keisari Nikolai II:n kanssa tämän poliittisten päätösten takia. Lokakuun vallankumouksen aikana vuonna 1917 Fjodor vangittiin Krimillä vanhempiensa ja isoäitinsä ja eräiden muiden Romanov-suvun jäsenten kanssa. Fjodor pakeni perheineen 11. huhtikuuta 1918 Venäjältä Maria Fjodorovnan sisaren puolison Britannian kuningas Yrjö V:n lähettämällä brittiläisen sotalaivalla HMS Marlborough’lla Mustanmeren yli Maltalle ja sieltä edelleen Englantiin, josta muutti myöhemmin Ranskaan. Viisi ensimmäistä vuotta Fjodor asui Pariisissa sisarensa Irina Jusupovan luona, jonka puoliso oli ruhtinas Feliks Jusupov. ==Avioliitto== Fjodor Romanov avioitui 1923 ruhtinatar Irina Paleyn (1903–1990) kanssa, joka oli Fjodorin äidin serkku. Irina oli suuriruhtinas Pavel Aleksandrovitš Romanovin ja ruhtinatar Olga Palein tytär. Pariskunta erosi vuonna 1936, kun hän oli pitkään sairastanut tuberkuloosia. Heille syntyi kaksi lasta: * ruhtinas Michael (4. toukokuuta 1924 Pariisi – 22. syyskuuta 2008), avioitui itävaltalaissyntyisen Helga Staufenbergerin (s. 22. elokuuta 1926 Wien). Pariskunta erosi 1992. Michael avioitui 1994 espanjalaissyntyisen Maria de las Mercedes Ustrell-Cabanin (s. 26. elokuuta 1960 Hospitalet, Espanja) kanssa. * ruhtinatar Irene (s. 7. toukokuuta 1934 Fonteney, Ranska), avioitui 1955 ranskalaissyntyisen Andre Jean Pellen (29. marraskuuta [1923 Biarritz) Pariskunta erosi 1959. Irene avioitui 1962 Victor-Marcel Soulasin (s. 26. elokuuta 1938 St. Méen-le-Grand) kanssa mutta avioliitto päättyi eroon. Luokka:Romanov-suku Luokka:Vuonna 1898 syntyneet Luokka:Vuonna 1968 kuolleet
Peter Aufschnaiter

Peter Aufschnaiter (2. marraskuuta 1899 – 12. lokakuuta 1973) oli itävaltalainen vuorikiipeilijä, agronomi, kartografi ja maantieteilijä. == Elämä == Aufschnaiter syntyi Kitzbühelissa Itävallassa ja kävi lukiota Kufsteinissa. Lukion aikana syttyi ensimmäinen maailmansota ja Aufschnaiter joutui kutsuntoihin vuonna 1917. Lukion jälkeen vuonna 1919 Aufschnaiter muutti Müncheniin, Saksaan, jossa hän opiskeli maataloutta. Aufschnaiter harrasti vuorikiipeilyä ja tutustui Münchenissä moniin saksalaisiin vuorikiipeilijöihin. Vuosina 1929–1931 hän osallistui retkikuntaan, joka oli matkalla Kangchenjungaan, joka on Intian korkein kohta. Vuonna 1939 Aufschnaiter osallistui saksalaisen retkikunnan kanssa matkalle Himalajalle tarkoituksena kiivetä Nanga Parbat -vuorelle, joka on maailman yhdeksänneksi korkein vuori. Vuori sijaitsi tuolloin Brittiläisen Intian ja Tiibetin rajalla. Oli toisen maailmansodan syttymisajankohta ja Britannian siirtomaaviranomaiset pidättivät Aufschnaiterin vihollismaan kansalaisena. Hänet vietiin Dehradunin vankileirille 1 000 muun vihollismaan kansalaisen kanssa. Aufschnaiter yritti paeta vankileiriltä monta kertaa ennen kuin onnistui 10. toukokuuta 1944 yhdessä itävaltalaisen Heinrich Harrerin sekä kahden saksalaisen, Hans Koppin ja Bruno Treipelin, kanssa. He yrittivät aluksi matkustaa Goaan, joka oli tuolloin Portugalin siirtomaa ja puolueeton territorio. Se oli kuitenkin liian kaukana, joten he päättivät matkustaa Tsang Chok-la -solan kautta Tiibetiin. Tiibetin vuosinaan Aufschnaiter toimi Tiibetin hallituksen kartografina ja maantieteilijänä ja piirsi monia karttoja Tiibetistä. Hän auttoi rakentamaan Lhasaan pienen vesivoimalan ja monia kanavia. Yhdessä Heinrich Harrerin kanssa Aufschnaiter kirjoitti kirjan elämästään Tiibetissä. Harrerin kirjan nimi oli Seitsemän vuotta Tiibetissä, koska hän vietti siellä seitsemän vuotta. Aufschnaiterin kirja taas on nimeltään Peter Aufschnaiter: Kahdeksan vuotta Tiibetissä. Lähdettyään Tiibetistä Aufschnaiter saapui vuonna 1951 Nepaliin ja toimi siellä kartografina ja myöhemmin New Delhissä Intian armeijan palveluksessa kartografina. Aufschnaiter sai Nepalin passin, joka salli hänen matkustaa muuten kielletyille alueille, joista Aufschnaiter löysi arvokkaita buddhalaisia freskoja. Aufschnaiter asui monta vuotta Nepalissa ja työskenteli maatalousasiantuntijana sveitsiläisessä avustusjärjestössä. Vuonna 1956 Aufschnaiter nimitettiin maatalousasiantuntijaksi Yhdistyneiden kansakuntien elintarvike- ja maatalousjärjestöön. Joka kolmas vuosi hän kävi lomalla Euroopassa tapaamassa ystäväänsä Heinrich Harreria, jonka kanssa hän kiipeili Alpeilla. Aufschnaiter palasi Itävaltaan ja kuoli Innsbruckissa 73-vuotiaana vuonna 1973. Hänet on haudattu Kitzbüheler Bergfriedhofin hautausmaalle Kitzbüheliin Tiroliin. == Lähteet == Luokka:Kartantekijät Luokka:Itävaltalaiset vuorikiipeilijät Luokka:Vuonna 1899 syntyneet Luokka:Vuonna 1973 kuolleet
Porin majakka

Porin majakka sijaitsee Selkämerellä Tahkoluodon satamaan johtavan väylän suulla. Vuonna 1985 valmistunut majakka on matalikolle teräspaalun varaan perustettu pohjamajakka. Majakan rungossa on joustonivel, joka vaimentaa sen yläosaan kohdistuvaa ahtojäiden aiheuttamaa värähtelyä. Majakan valon korkeus on 18,8 metriä. == Lähteet == Luokka:Suomen majakat Luokka:Porin rakennukset ja rakennelmat
Luettelo Airbusin onnettomuuksista ja kaappauksista

– ei kuolleita – ei selvinneitä == Airbus A300 == Päiväys Lentoyhtiö Lento Onnettomuustyyppi Matkustajia Miehistö Kuolleita loukkaantunut Selvinneitä 17\. kesäkuuta 1976 Air France Lento 139 Kaappaus 248 10 4 254 18\. joulukuuta 1983 Malaysia Airlines Lento 684 233 14 247 3\. heinäkuuta 1988 Iran Air Lento 655 Alasampuminen 274 16 290 – 28\. syyskuuta 1992 PIA Lento 268 CFIT 155 12 167 – 26\. huhtikuuta 1994 China Airlines Lento 140 Inhimillinen virhe, sakkaus 256 15 264 7 7 26\. syyskuuta 1997 Garuda Indonesia Lento 152 CFIT Lennonjohdon virheen jälkeen 222 13 234 – 16\. helmikuuta 1998 China Airlines Lento 676 Törmäys lähestymistilanteessa 182 14 202 – 24\. joulukuuta 1999 Indian Airlines Lento 814 Kaappaus 178 15 1 17 192 12\. marraskuuta 2001 American Airlines Lento 587 Lentäjän virhe (maahansyöksy) 251 9 2651 12 – 22\. marraskuuta 2003 European Air Transport kuljetuslento DHL Ohjusisku – 3 – 3 == Airbus A310 == Päiväys Lentoyhtiö Lento Onnettomuustyyppi Matkustajia Miehistö Kuolleita loukkaantunut Selvinneitä 23\. maaliskuuta 1994 Aeroflot Lento 593 Useita syitä3 63 12 75 – 31\. maaliskuuta 1995 Tarom Lento 371 Lentäjän virhe 50 10 60 – 11\. joulukuuta 1998 Thai Airways International Lento 261 Kiistanalainen 132 14 101 45 45 30\. tammikuuta 2000 Kenya Airways Lento 431 Elektroniikkahäiriö, lentäjän virhe 169 10 169 10 10 12\. heinäkuuta 2000 Hapag-Lloyd Flug Lento 3378 Polttoaineen loppuminen 142 8 – 150 9\. heinäkuuta 2006 S7 Airlines Lento 778 Laskeutumisonnettomuus 190 10 124+ 68+ 74+ 12\. maaliskuuta 2007 Biman Bangladesh Airlines Lento BG006 236 236 – 15 236 10\. kesäkuuta 2008 Sudan Airways Lento 109 Tuntematon 203 11 30 (6)4 tuntematon 178 == Airbus A320 == Päiväys Lentoyhtiö Lento Onnettomuustyyppi Matkustajia Miehistö Kuolleita loukkaantunut Selvinneitä 26\. kesäkuuta 1988 Air France Lento 296 Lentäjän virhe kiistanalainen 130 6 3 ? 133 14\. helmikuuta 1990 Indian Airlines Lento 605 CFIT 139 7 92 54 54 20\. tammikuuta 1992 Air Inter Lento 148 CFIT 90 6 87 9 9 14\. syyskuuta 1993 Lufthansa Lento 2904 Overshot runway, lentäjän virhe 64 6 2 68 68 22\. maaliskuuta 1998 Philippine Airlines Lento 137 Runway overrun 121 6 – 89 127 23\. elokuuta 2000 Gulf Air Lento 072 Lentäjän virhe, fysiologinen aistiharha 135 8 143 – 3\. toukokuuta 2006 Armavia Lento 967 CFIT, lentäjän virhe 105 8 113 – 17\. heinäkuuta 2006 TAM Linhas Aéreas Lento 3054 Lentäjän virhe (moottorin tehovivut väärässä asennossa) 181 6 187 – 30\. toukokuuta 2008 TACA Lento 390 Tullasi laskukiidossa ulos kiitotieltä 124 6 5(2) 65 127 Airbus
Amir El-Falaki

Amir El-Falaki (s. 12. elokuuta 1973 Kööpenhamina) on tanskalainen laulaja. Hän on jäsenenä yhtyeessä nimeltä Toy-Box. Amirilla on marokkolaista syntyperää ja puhuu tanskaa, englantia, arabiaa ja ranskaa. Amir halusi olla lääkäri, mutta hänestä sen sijaan tuli tanssin opettaja. Hän tapasi Anila Mirzan uuden vuoden juhlissa. He päättivät perustaa yhtyeen nimeltä Toy-Box. Vuodesta 2006 hän on suunnitellut tanssijan uraa tai soolouraa. Luokka:Tanskalaiset laulajat Luokka:Vuonna 1973 syntyneet Luokka:Elävät henkilöt
Kökarsören

Kökarsörenin majakka sijaitsee Ahvenanmaalla Saaristomeren eteläosassa. Ensimmäinen kolmikulmainen majakka paikalle rakennettiin 1906, mutta se purettiin 1983 huonokuntoisena pois. Nykyinen majakka on peräisin vuodelta 1983, ja sen valon korkeus on 23,7 metriä. == Lähteet == * Veneily.fi: Kökarsörenin majakka * Visitaland.com: Jälleen ahvenanmaalaiset majakat postimerkeissä Luokka:Suomen majakat Luokka:Kökar Luokka:Ahvenanmaan rakennukset ja rakennelmat
New Young Pony Club

New Young Pony Club on brittiläinen viisijäseninen rockyhtye. ==Diskografia== ===Albumit=== *Fantastic Playroom (2007) UK #54 *The Optimist (2010) *NYPC (2013) ===Singlet=== * "Get Lucky" 7" (2006, Modular Recordings) * "Ice Cream" (2006, Modular Recordings) * "The Bomb" (2007, Modular Recordings) UK #47 * "Ice Cream" (re-release) (2007, Modular Recordings) UK #40 * "Get Lucky" (re- release) (2007, Modular Recordings) * "Chaos" (2010) * "We Want To" (2010) * "You Used to Be a Man" (2012) * "Hard Knocks" (2013) Luokka:Brittiläiset synthpop-yhtyeet Luokka:Brittiläiset uuden aallon yhtyeet
Konstruktiivinen empirismi

Konstruktiivinen empirismi on eräs empirismin muoto. Sen merkittävin kehittäjä on Bas C. van Fraassen erityisesti teoksessaan The Scientific Image (1980). Konstruktiivisessa empirismissä tieteelliset teoriat tulkitaan semanttisesti kirjaimellisesti, ne pyrkivät olemaan empiirisesti riittäviä, ja niiden hyväksymiseen riittää uskomus siihen, että ne ovat empiirisesti riittäviä. Teoria on semanttisesti kirjaimellinen jos ja vain jos teorian käyttämä kieli tulkitaan niin, että teorian esittämät väitteet ovat joko tosia tai epätosia (päinvastoin kuin instrumentalistisessa tulkinnassa). Teoria on empiirisesti riittävä jos ja vain jos kaikki mitä se sanoo havaittavissa olevista entiteeteistä on totta, toisin sanoen teorioilta vaaditaan vain, että ne kuvaavat oikein todellisuuden havaittavissa olevia osia. Konstruktiivinen empirismi on näin normatiivinen, semanttinen ja tietoteoreettinen teesi. Ajatus siitä, että tiede pyrkii olemaan empiirisesti riittävää, muodostaa normatiivisen osan; että teoriat ovat semanttisesti kirjaimellisia, muodostaa semanttisen osan; ja että teorioiden hyväksymiseen riittää uskomus empiirisestä riittävyydestä muodostaa tietoteoreettisen osan. Konstruktiivinen empirismi asettuu tieteellistä realismia, loogista empirismiä ja instrumentalismia vastaan. Konstruktiivinen empirismi ja tieteellinen realismi ovat yhtä mieltä siitä, että teoriat ovat semanttisesti kirjaimellisia, minkä looginen empirismi ja instrumentalismi kieltävät. Konstruktiivinen empirismi, looginen empirismi ja instrumentalismi ovat yhtä mieltä siitä, etteivät teoriat pyri totuuteen havaitsemattomissa olevien entiteettien suhteen, minkä tieteellinen realismi kieltää. == Katso myös == * Konstruktivistinen tietoteoria == Kirjallisuutta== * * * == Aiheesta muualla == * Maung, Hane Htut: In Defense of van Fraassen Symposia - The Online Philosophy Journal * Luokka:Empirismi
Kumileimasin (politiikka)

Kumileimasin tarkoittaa politiikassa lainsäädäntö- tai toimeenpanovallan omaavaa henkilöä tai instituutiota, joka hyväksyy muodollisesti valtaapitävän tahon puoltamat lait tai säädökset. Yleisimmin se tarkoittaa yksipuoluejärjestelmässä olevia parlamentteja, joiden rooli lakien hyväksymisessä on pelkkä muodollisuus. Yleensä ”kumileimasimella” on muodollisesti (de jure) mahdollisuus hylätä lakiehdotus, mutta tosiasiassa (de facto) näin ei ikinä tapahdu. Kumileimasinparlamenttina pidetään esimerkiksi Kiinan kansankongressia, jonka päätökset sovitaan jo ennen äänestystä valtaa pitävän kommunistisen puolueen sisällä. Myös Neuvostoliiton korkein neuvosto oli kumileimasinparlamentti. Luokka:Politiikan käsitteet Luokka:Metaforat
Frans Hannula

Frans Willehard Hannula (4. maaliskuuta 1855 Nakkila – 1. huhtikuuta 1914 Turku) oli suomalainen herätyssaarnaaja ja Ambomaalla Saksan Lounais-Afrikassa toiminut lähetyssaarnaaja. ==Elämäkerta== Hannulan vanhemmat olivat talollinen Johan Tuomas Hannula ja Karoliina Vilhelmiina Seppä. Hän kävi Hämeenlinnan normaalilyseota vuodesta 1876, mutta vaihtoi sitten 1880 Suomen Lähetysseuran lähetyskouluun, josta hänet vihittiin lähetyssaarnaajaksi 1886. Lähetyskoulussa hänen suurimpana innoittajanaan oli Pietari Kurvinen, jonka kanssa hän kiersi kesän 1884 kestäneillä puhujamatkoilla koko Lounais- Suomen.Pietilä 1953, s. 21. Hannula toimi Oniipan lähetysaseman johtajana Ambomaalla 1886–1894 ja Suomen Lähetysseuran matkapuhujana kotimaassa 1894–1914. Suomeen palattuaan Hannula asui aluksi Kiikassa ja vuodesta 1897 Tyrväällä, jolloin hän vaikutti lähinnä Satakunnassa ja Hämeessä.Pietilä 1953, s. 39. Opiskellessaan Suomen Lähetysseuran lähetyskoulussa Hannula oli tutustunut Johannes Bäckiin, josta myöhemmin tuli evankelisen liikkeen johtohahmo. Hannulasta ja Bäckistä tuli toistensa hyvät ystävät. Hannulan ollessa Afrikassa evankelisessa liikkeessä puhkesi sisäinen välienselvittely, joka kärjistyi hänen palattuaan Suomeen. Kiistassa Hannula ja Tyrvään silloisena kirkkoherrana toiminut Bäck ajautuivat eri leireihin.Pietilä 1953, s. 40–44. Vuodesta 1901 Turussa asunut Hannula toimi herätyssaarnaajana varsinkin Lounais-Suomessa (Hannulan herätys). Hänen ansioistaan Turkuun rakennettiin 1906 Frithiof Strandellin suunnittelema jugendtyylinen Betel- kirkko. Siellä Hannulan aikana järjestettyihin nuoriso- ja lähetysjuhliin saattoi kokoontua kerralla parituhattakin osanottajaa Turun seudulta. Hannula osallistui 1900-luvun alussa myös Vesilahdella pidettyihin lähetysjuhliin, jotka nekin saattoivat kerätä jopa tuhat osanottajaa. Frans Hannula oli naimisissa vuodesta 1886 Huittisista kotoisin olleen Emma Matilda Kennin (k. 1939) kanssa.Pietilä 1953, s. 22. == Teoksia == * Ondongan Malakias. Suomen Lähetysseura 1898 * Jumalan rakkauden ylistys. Suomen Lähetysseura 1913 * Uskollinen kuolemaan asti. Suomen Lähetysseura 1914 * Herra vie perille. Suomen Lähetysseura 1955 (kirjoitukset koottu Elämän kevät, Kirkollisia sanomia ja Herättäjä-lehdistä sekä Frans Hannulan kirjasista "Jumalan rakkauden ylistys" ja "Uskollinen kuolemaan asti") * Armosta olette autuaat, valittuja kirjoituksia Hannulan Afrikan-vuosilta ja myöhemmältä ajalta, toimittanut Timo Junkkaala. Kirjaneliö, Helsinki 1981 == Lähteet == * Hannu Pietilä: Hannulan aika: kuvaus vuosisadan alun herätyksestä. Helsinki: Kuva ja Sana, 1953. * Wikiaineisto: Kuka kukin oli 1961 * Sivu 273. * Juhlavuottaan viettävä Betel-kirkko piileskelee kävelykadun varrella, Turun Sanomat 20.06.2006 * Betel-kirkon historiaa * Vesilahden kirkko ja seurakunta 1900-luvulla uso ===Viitteet=== ==Aiheesta muualla== * Hannu Pietilä: Hannulan aika: kuvaus vuosisadan alun herätyksestä (3.painos). Omakustanne, 1985. ISBN 951-99615-7-7. Luokka:Uskonnolliset julistajat Luokka:Suomen Lähetysseuran lähetystyöntekijät Luokka:Vuonna 1855 syntyneet Luokka:Vuonna 1914 kuolleet
Ruotsin valtiopäivävaalit 1994

Ruotsin valtiopäivävaalit järjestettiin maassa 18. syyskuuta 1994. Sosiaalidemokraattinen työväenpuolue säilytti asemansa valtiopäivien suurimpana puolueena, ja se muodostikin vaalien jälkeen vähemmistöhallituksen. Ympäristöpuolue vihreät palasi valtiopäiville ylitettyään neljän prosentin äänikynnyksen. Valtiopäiville vuoden 1991 vaaleissa noussut populistinen Uusi demokratia menetti suurimman osan kannatuksestaan ja samalla kaikki edustajanpaikkansa. ==Vaalitulokset== Puolue Puoluejohtaja Ääniä Valtiopäiväpaikkoja Ääniä % +− % Paikkoja +− Ruotsin sosiaalidemokraattinen työväenpuolue Ingvar Carlsson 2 513 905 45,25 +7,54 161 +23 Maltillinen kokoomus Carl Bildt 1 243 253 22,38 +0,46 80 0 Ruotsin keskustapuolue Olof Johansson 425 153 7,65 −0,85 27 -4 Kansanpuolue liberaalit Bengt Westerberg 399 556 7,19 −1,93 26 -7 Vasemmistopuolue Gudrun Schyman 342 988 6,16 +1,64 22 +6 Ympäristöpuolue Vihreät Marianne Samuelsson ja Birger Schlaug 279 042 5,02 +1,64 18 +18 Ruotsin kristillisdemokraatit Alf Svensson 225 974 4,07 −3,07 14 -12 Uusi demokratia Vivianne Franzén 68 663 1,24 −5,49 0 -25 Muut puolueet 57 006 1,03 -- -- -- Hyväksytyt äänet 5 555 540 100 % 349 Hylätyt äänet 84 853 Yhteensä 5 640 393 (86,8 %) == Lähteet == ==Aiheesta muualla== Valtiopäivävaalit 1994 Luokka:Vuoden 1994 vaalit
Ruotsin valtiopäivävaalit 1998

Ruotsin valtiopäivävaalit 1998 järjestettiin 20. syyskuuta 1998. Vaalien suurin voittaja oli Kristillisdemokraatit, joka nosti paikkamäärää 27:llä. ==Vaalitulokset== Puolue Puoluejohtaja Ääniä Valtiopäiväpaikkoja Ääniä % +− % Paikkoja +− Ruotsin sosiaalidemokraattinen työväenpuolue Göran Persson 1 914 426 36,39 −8,86 131 −30 Maltillinen kokoomus Carl Bildt 1 204 926 22,90 +0,52 82 +2 Vasemmistopuolue Gudrun Schyman 631 011 11,99 +5,83 43 +21 Ruotsin kristillisdemokraatit Alf Svensson 619 046 11,77 +7,7 42 +27 Ruotsin keskustapuolue Lennart Daléus 269 762 5,13 −2,52 18 −9 Kansanpuolue liberaalit Lars Leijonborg 248 076 4,72 −2,47 17 −9 Ympäristöpuolue Vihreät Marianne Samuelsson ja Birger Schlaug 236 699 4,49 −0,53 16 −2 Sveriges pensionärers intresseparti Brynolf Wendt 52 869 1,00 ? 0 -- Det nya partiet Ian Wachtmeister 25 276 0,48 ? 0 -- Ruotsidemokraatit Mikael Jansson 19 624 0,37 ? 0 -- Ny Framtid Sune Lyxell 9 171 0,17 ? 0 -- Uusi demokratia Per Anders Gustavsson 8 297 0,16 −1,08 0 0 Pensionärspartiet ? 6 865 0,13 ? 0 -- Rättvisepartiet Socialisterna Per-Åke Westerlund 3 044 0,06 ? 0 -- Kommunisterna Rolf Hagel 1 868 0,04 ? 0 -- Socialistiska Partiet ? 1 466 0,03 ? 0 -- Muut puolueet 8 696 0,17 -- -- -- Hyväksytyt äänet 5 261 122 100 % 349 Hylätyt äänet 113 466 Yhteensä 5 374 588 (81,39 %) == Lähteet == ==Aiheesta muualla== Valtiopäivävaalit 1998 Luokka:Vuoden 1998 vaalit
Daishō

Daishō () oli japanilaisten samuraiden kantama miekkapari, joka koostui pitkästä katanasta ja lyhyestä wakizashista tai lyhyestä tantō-tikarista. Näiden kahden miekan kantaminen yhdessä oli Edo-kaudella laissa sallittu ainoastaan samuraille ja joillekin sumopainijoille. Usein daishō-miekat valmistettiin alkujaankin pariksi. == Lähteet == Luokka:Japanilaiset teräaseet Luokka:Miekat
Levytyssopimus

Levytyssopimus on artistin ja levy-yhtiön välinen sopimus, jolla määritellään artistin tekemän musiikin tuotanto, jakelu sekä markkinointi. Sen ensisijainen tarkoitus on määrittää levymyyntituottojen jakoprosentti eli rojalti sekä linjata levy-yhtiön sekä artistin oikeudet ja velvollisuudet levyjen tuottamisen sekä muiden seikkojen osalta. Levytyssopimuksen tekevät kaksi osapuolta, yhtiö ja artisti. Levytyssopimuksessa yhtiö saa oikeuden julkaista tietyn määrän artistin tuotantoa. "Tietty määrä" voidaan määritellä joko vuosina tai levyjen lukumääränä. Vastaavasti yhtiö lupaa julkaista levyn tietyn kohtuullisen ajan (esim. 12 tai 18 kuukauden) kuluessa. Julkaisemistaan levyistä yhtiö maksaa artistille rojaltia, jonka suuruus määritellään sopimuksessa. == Lähteet == == Aiheesta muualla == *Analysis of a Recording Contract Starpolish * Luokka:Immateriaalioikeudet Luokka:Sopimusoikeus
Baktrian kieli

Baktrian kieli on muinaisessa Baktriassa puhuttu iranilainen kieli. Baktriaa puhuttiin Amudarjan yläjuoksulla Gissarin harjanteen ja Hindukušin välillä. Ajanlaskumme ensimmäisinä vuosisatoina se oli yksi kušanien ja hefthaliittien valtakuntien virallisista kielistä. Kirjoittamiseen käytettiin aramealaista ja 100-luvulta lähtien kreikkalaista kirjaimistoa. Myöhäisimmät kirjalliset muistomerkit ovat 800-luvulta. Baktrian kieli sulautui persiaan ilmeisesti 1000–1100-luvulle mennessä. ==Lähteet== ==Aiheesta muualla== * Encyclopaedia Iranica: Bactrian Language Luokka:Iranilaiset kielet Luokka:Aasian kuolleet kielet
Javad Kazemian

thumb|220px|Javad Kazemian Javad Kazemian (s. 23. huhtikuuta 1981 Kashan, Iran) on iranilainen jalkapalloilija, pelipaikaltaan oikea laitahyökkääjä. Kazemian on pelannut seuratasolla muun muassa Ajman Clubissa Arabiemiraateissa. Iranin jalkapallomaajoukkueessa hän on tehnyt yhden maalin pelaamissaan 36 ottelussa. Hän kuului Iranin joukkueeseen Saksan MM-kisoissa 2006 mutta ei päässyt siellä pelaamaan. Javad Kazemianin veli kuoli vuonna 2004. Tehdessään maalin Kazemian ottaa paitansa pois ja näyttää T-paidassaan olevan veljensä kuvan. Kazemian on todennut: "Minä en koskaan jätä hänen muistojaan pois". == Lähteet == Luokka:Iranilaiset jalkapalloilijat Luokka:Vuonna 1981 syntyneet Luokka:Elävät henkilöt
Parthian kieli

Parthian kieli oli muinaisessa Parthiassa puhuttu iranilainen kieli. Parthiaa puhuttiin alun perin Kaspianmeren kaakkoispuolella sijainneessa Parthian maakunnassa. Arsakidien dynastian aikana 200-luvulta eaa. 200-luvulle jaa. se oli kreikan ja aramean ohella yksi valtakunnan virallisista kielistä. Tänä aikana se levisi Iranin ja Armenian alueelle, osaan nykyistä Irakia ja Keski- Aasiaan. 200–500-luvuilla parthian käyttöä jatkettiin Sassanidien valtakunnassa, jonka viralliseksi kieleksi tuli persia. Kirjoitusjärjestelmä perustui aramealaiseen kirjaimistoon. Varhaisimmat kirjalliset muistomerkit sisältävät ideogrammeja, manikealaiset tekstit 200-luvulta lähtien ovat kirjoitukseltaan foneettisia. ==Lähteet== == Aiheesta muualla == Luokka:Iranilaiset kielet Luokka:Aasian kuolleet kielet
Sauropus androgynus

Sauropus androgynus, tunnetaan myös muun muassa nimellä katuk, englanniksi sweet leaf on pensas, joka kasvaa trooppisilla alueilla, muun muassa Kaakkois- Aasiassa, erityisesti Malesiassa ja Borneolla, sekä Australiassa ja jonkin verran viljeltynä myös Pohjois-Amerikassa. Kiinassa se tunnetaan nimellä mani cai (马尼菜), Malaijiksi se on cekur manis tai sayur manis sekä Vietnamiksi rau ngót. Katukin monihaaraiset pystysuorat varret voivat kasvaa parin metrin korkuisiksi. Sen soikeat, tummanvihreät lehdet ovat noin 5–6 cm:n mittaiset. Se on eteläisessä Aasiassa hyvin suosittu lehtivihannes siksi, että se on erittäin satoisa, ravinteikas sekä maukas nautittuna. Katukista käytetään ravinnoksi nuoria versoja, mutta myös vanhempia lehtiä voi syödä jopa sellaisenaan salaateissa. Yleensä niitä kuitenkin käytetään joko keitoissa tai paistettuna tai vokattuna muiden vihannesten seassa. Maultaan katukin on sanottu muistuttavan tuoretta makeaa hernettä. == Ravintoarvo == Katukin lehdet sisältävät jopa 49 % proteiineja. Kuitua niissa on 14–19 %. Niissä on myös A- B- ja C-vitamiineja sekä K-vitamiinia, jota on vain harvoissa kasvikunnan tuotteissa. Katuk sisältää kalsiumia 2,8 %, lisäksi kaliumia, fosforia, magnesiumia ja rautaa. Lehdet ovat tummanvihreitä eli ne sisältävät runsaasti lehtivihreää. Katuk sisältää papaveriinia, alkaloidia, jota esiintyy myös oopiumunikossa. Tämän vuoksi suurien määrien käyttö voi aiheuttaa sivuvaikutuksia, muun muassa sileiden lihasten lamautumista, joka näkyy erityisesti hengitysvaikeuksina. Katukia on myös käytetty kansanlääkinnässä muun muassa vatsavaivojen, kuorsauksen, yöllisen hampaiden narskutuksen ja erektiohäiriöiden hoidossa. Siitä tehtyä uutetta on myös kokeiltu laihdutusvalmisteena muun muassa Taiwanissa, mutta sen käytöstä luovuttiin, koska korkean papaveriinipitoisuuden havaittiin aiheuttavan vakavia keuhkovaurioita.Diet vegetable destroys lungs Taipei Times == Lähteet == * Sweet Leaf === Viitteet === Luokka:Phyllanthaceae
Hohtolamppu

Hohtolamppu (tunnetaan myös nimellä glim- tai glimm-lamppu) on kaasupurkauslamppuihin kuuluva lampputyyppi, jota käytetään merkkivalona. == Rakenne == Hohtolampussa on lasikuori, johon menee kaksi metallilankaa. Lasikammiossa on neon-kaasua, joka hohtaa kun virta kulkee sen läpi. Hohtolamppu loistaa hyvin myös pienellä virralla, koska kuumennettavaa hehkulankaa ei ole. Hohtolamppu tarvitsee syttyäkseen n.100 volttia jännitettä, josta tulee 120 voltin alarajajännite. Hohtolampun käyttöikä on lähes sama kuin LED:eillä. Hohtolamppu ei myöskään mene rikki jännitepiikeistä tai lämpötilan vaihtelusta.http://www.tekniikka.info/virtualm01/sarmalux/SLX1091.htm ==Käyttö== Hohtolamppua käytetään merkkivalona ja joissain tapauksissa ylijännitesuojana. Vanhemmassa elektroniikassa hohtolamppua on käytetty tasaamaan pienivirtaisten piirien jännitettä. Hohtolampulla voidaan myös selvittää sähköisesti varautuneen kappaleen varauksen laji (positiivinen tai negatiivinen varaus) koskettamalla kappaletta hohtolampulla. Kappaleen varauksen ollessa negatiivinen, lampussa välähtää valo kappaleen puoleisessa kohtiossa. Jos taas kappaleen varaus on positiivinen välähtää valo kappaleeseen nähden vastakkaisessa kohtiossa. == Lähteet == == Aiheesta muualla == Luokka:Lamput
The Doobie Brothers (albumi)

The Doobie Brothers on The Doobie Brothersin vuonna 1971 ilmestynyt esikoisalbumi. Sen ovat tuottaneet Lenny Waronker ja Ted Templeman. == Kappaleet == # Nobody # Slippery St. Paul # Greenwood Creek # It Won’t Be Right # Travelin’ Man # Feelin’ Down Farther # The Master # Growin’ a Little Each Day # Beehive State # Closer Every Day # Chicago == Arviot == * Allmusic: http://www.allmusic.com/album/r6189 == Lähteet == Luokka:Vuoden 1971 esikoisalbumit Luokka:The Doobie Brothersin albumit
Ilmastus

Ilmastus on prosessi, jossa ilmaa johdetaan nesteen läpi. == Veden ilmastus == Tyypillisesti ilmastuksen tarkoituksena on hapettaa vettä. Ilmastuksessa vesimassan alaosiin syötetään ilmapumpulla ilmaa, jonka kuplista liukenee happea veteen. Sitä käytetään esimerkiksi radonin poistamisessa talousvedestä. Ilmastus voidaan myös tehdä tyypillisesti järven happikadon ehkäisemiseksi. Ilmastusta käytetään myös jätevedenpuhdistuksessa mahdollistamaan biologisia hajotusprosesseja. Joskus myös viininmaistelun yhteydessä puhutaan viinin ilmastuksesta tai hengittämisestä. == Lähteet == == Aiheesta muualla == * Talousveden radon ja ilmastus * Radonin poisto kaivovedestä Luokka:Kemialliset prosessit Luokka:Rakennuksen vesi- ja viemärijärjestelmät Luokka:Jätevesihuolto